jkorsvik/nowiki_second_scrape_merged huggingface dataset:
Ronald Bassett

Ronald Leslie Bassett  DSM (født 10. april 1924, død mars 1996) var en britisk forfatter. Han utga historiske romaner og skrev noen ganger under pseudonymet William Clive. Han fikk mange priser for sine medisinske og farmasøytiske arbeider.


== Bakgrunn ==
Bassett ble født i London som sønn til George William Bassett, en bankansatt, og Louisa (Vine) Bassett. Han gjennomførte High school i London, og senere, etter militærtjeneste, giftet han seg med Ivy Owens den 21. november 1944. Ivy Owens døde, og senere giftet han seg med Sylvia Cruttwell den 6. november 1956. De fikk to barn sammen.


== Militærtjeneste ==
Bassett sluttet seg til King's Royal Rifle Corps som skytter i 1938 og ble så overført til Royal Artillery som kanonér. I 1940 ble han overført til Royal Navy, hvor han ble plassert i sambandsavdelingen. Han tjenestegjorde som radioperatør på tunge krigsskip. Blant annet tjenestegjorde han på HMS «Norfolk» under jakten på det tyske slagskipet «Bismarck», og under felttoget og landgangen i Nord-Afrika. I tillegg var Bassett radiooperatør på landgangsfartøyer under invasjonen i Normandie, og siden han ikke var vernepliktig under andre verdenskrig, fikk han Distinguished Service Medal for tapperhet og besluttsomhet. Han forble i marinen etter krigen og tjenestegjorde senere på hangarskip i Koreakrigen. Han ble pensjonert fra marinen i 1954. Da hadde han oppnådd en posisjon som kommandør.


== Senere liv ==
I 1956 begynte Bassett å arbeide for Smith, Kline & French Laboratories Ltd. som informasjonsmedarbeider, og forble der frem til 1966. Etter det jobbet han utelukkende med skriving i tre år. I 1969 gikk han tilbake til å jobbe for et firma. Denne gangen ble han public relations officer for E. R. Squibb & Sons, en stilling hadde frem til 1975, da han sammen med sin kone bosatte seg i Surrey som pensjonist.


== Fiksjon ==
Bassetts bibliografi omfatter The Carthaginian (1963), The Pompeians (1965), Amorous Trooper (1968), og Blood of an Englishman: A Novel of the Siege of Cawnpore (1975). Hans roman Witchfinder General (1966) ble i 1968 filmatisert. Filmen hadde samme tittel, iscenesatt av Michael Reeves med Vincent Price på rollelisten.


== Priser ==
Blant Bassetts priser er:

British Medical Association – Sølvmedalje1964 for «Small Price to Pay»
1965 for «Interuterine Contraception» og «Hypertension»British Medical Association – Gullmedalje


== Referanser ==


== Kilder ==
Gale Research Co. (2001) "Ronald Bassett 1924–" Contemporary Authors Gale Research Co., Detroit
Tryton

Tryton er en høynivå generell applikasjon på hvilket ressursplanleggingssystem forretningsløsninger er bygd gjennom et sett av Tryton-moduler. De tre delene av programmer utvikles hver for seg, og består av Tryton-klient, Tryton-server og databasehåndterngssystemet (hovedsakelig PostgreSQL).
Siste versjon er 3.6 fra 30. april 2015.


== Eksterne lenker ==
Offisielt nettsted 
(en) Tryton – kategori av bilder, video eller lyd på Commons
Asbjørn Erlend Lerheim

Asbjørn Erlend Lerheim (født 28. april 1977) er en norsk jazzgitarist, komponist og musikkpedagog fra Langevåg i Sula kommune. Lerheim har nå base i Oslo. Han er utdannet ved musikklinja på Fagerlia videregående skole, Viken folkehøgskole, Universitetet i Oslo og Norges musikkhøgskole  Lerheim er ansatt som universitetslektor ved Institutt for musikkvitenskap, Universitetet i Oslo og arbeider også som lektor i Oslo musikk- og kulturskole.  Tidligere har han vært høgskolelektor ved Fjellhaug Internasjonale Høgskole samt undervist ved Oslo Private Musikkskole og på musikklinja ved Steinerskolen i Bærum. Han har undervisningbakgrunn både i gitar, samspill, satslære og hørelære på ulike nivåer.
Bak seg har han en rekke plateutgivelser. Lerheims to viktigste prosjekter er bandet Chrome Hill (tidligere Damp), hvor han sammen med Atle Nymo (sax, Nymo erstattet Jørgen Munkeby ca. 2015), Torstein Lofthus (trommer) og Roger Arntzen (bass) komponerer og spiller barytongitar, og duoen Quite Quiet Project, hvor han sammen med Lisa Dillan nytolker materiale kjent fra Elvis Presleys framføringer. På duoens første plate Love Me Tender – the Quite Quiet Way og ved en rekke liveframføringer har flere medlemmer fra Presleys TCB Band  bidratt. Som jazzmusiker har Asbjørn Erlend Lerheim turnert i flere europeiske land samt i Zimbabwe, Nepal og Japan. Han har mottatt diversestipend fra Statens kunstnerstipend, stipend fra Komponistenes vederlagsfond, TONO-stipendet samt tildelinger fra Fond for utøvende kunstnere.


== Diskografi ==
2020: Chrome Hill: This is Chrome Hill (Clean Feed Records CF557LP, CF557CD)
2018: Chrome Hill: The Explorer (Clean Feed Records CF471LP, CF471CD)
2015: Lisa Dillan & Asbjørn Lerheim: Change of Habit (Kirkelig Kulturverksted KKV FXCD411)
2013: Chrome Hill: Country of Lost Borders (Bolage BLGCD020)
2013: Suzy&2: In Kathmandu (MUSIC NEPAL LTD.)
2012: Lisa Dillan and Asbjørn Lerheim: Love Me Tender – the Quite Quiet Way ( Kirkelig Kulturverksted KKV FXCD377)
2008: Chrome Hill: Earthlings (Bolage BLGCD007)
2005: Damp: Hoatzin (Aim Records AIMCD 110)
2004: Subtonic: In This House (Aim Records AIMCD 106)
2003: Damp: Mostly Harmless (Songs) (Aim Records AIMCD 110)
2001: O J Trio: Breaks Even (OJCD 01)


== Referanser ==


== Eksterne lenker ==
Offisielt nettsted 
(en) Asbjørn Lerheim – kategori av bilder, video eller lyd på Commons
Cimișlia (distrikt)

Cimișlia er ett av Moldovas 32 distrikter. Distriktets areal er 923 km². I 2012 hadde Cimișlia 61 300 innbyggere og administrasjonssenteret ligger i byen Cimișlia.


== Geografi ==
Distriktet ligger sør i landet og grenser til distriktene Hîncești og Ialoveni i nord, distriktet Căușeni i øst og Gagaus, distriktet Basarabeasca og Ukraina i sør.


== Referanser ==
Musikkestetikk

Musikkestetikk er teorier om musikkens vesen, dens verdi og virkning.Mens såkalte primitive folkegrupper søker en magisk kraft i musikken, har det i den vestlige kulturkretsen har dette vært funnet i Pythagoras' tallære, Platons etoslære, som hadde betydning for middelalderen, renessansens og 1700-tallets affektlære, 1800-tallets metafysiske idéer og vår tids fenomenologiske oppfatning.
Musikkestetikk inngår i det mer generelle fagområdet estetikk, og dagens betydning henvises det til verkene av Alexander Gottlieb Baumgarten og deretter Immanuel Kant hvor disse bruker det gamle begrepet aesthetics, i betydningen sanselig oppfatning, noe som ligger til grunn for dagens forståelse av begrepet.


== Referanser ==


== Litteratur ==
Finn Benestad: Musikk og tanke. Hovedretninger i musikkestetikkens historie fra antikken til vår egen tid (1976)


== Eksterne lenker ==
(no) Musikkestetikk i Store norske leksikon
Raggovidda vindpark

Raggovidda vindpark er et vindkraftanlegg lokalisert på Rákkočearru-platået vest for Kongsfjorden i Berlevåg kommune i Troms og Finnmark. 
Anlegget består av 15 Siemens SWT-3.0-101 vindturbiner, med en maksimal ytelse på 3,0 MW hver. 
Total effekt er 45 MW. Rotordiameter 101 meter, tårnhøyde 80 meter.
Parken produserte 196,9 GWh i 2015, som gir en kapasitetsfaktor på 50 prosent.


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
NVE vindkraftverk
Raggovidda Vindkraftverk informasjonsside hos Varanger Kraft


== Eksterne lenker ==
«Raggovidda vindpark - Her reises Norges nyeste vindpark». Teknisk Ukeblad. 12. september 2014. Besøkt 8. juni 2011.
Republikken Moldovas nasjonale olympiske komité

Republikken Moldovas nasjonale olympiske komité (rumensk: Comitetul Național Olimpic al Republicii Moldova (CNORM)) (IOK kode: MDA) er den nasjonale olympiske komitéen som representerer Moldova. Ved Moldovas første OL-deltagelse som egen tropp var under Vinter-OL på Lillehammer 1994 og da var deres IOK-landkode MLD som er eneste gang de har brukt en annen IOK-kode enn nåværende MDA.
Republikken Moldovas nasjonale olympiske komité ble etablert 29. januar 1991, og ble formelt anerkjent av Den internasjonale olympiske komité i 1993. Komitéen er medlem av Den internasjonale olympiske komité og Europas olympiske komité, og har sitt sete i Chișinău. Presidenten er Nicolae Juravschi.


== Presidenter ==
Den tsjekkiske olympiske komité har hatt følgende presidenter.
1991–2001 : Efim Josanu
2001–nåværende : Nicolae Juravschi


== Se også ==
Moldova under OL


== Referanser ==


== Eksterne lenker ==
(ro)  Offisielt nettsted
(en) Moldovas Olympiske Komité på Europas olympiske råds sider
(en) Moldovas Olympiske Komité på www.olympic.org (IOKs sider)
Joseph Severn

Joseph Severn (født 7. desember 1793 i Hoxton ved London, død 3. august 1879 i Roma) var en engelsk portrettmaler, mest kjent for sitt maleri fra 1821 av den dødssyke poteten John Keats (1795–1821) som Severn hadde tatt seg av siden de møttes i 1820,  der Severn som i 1861 hadde blitt britisk konsul i Roma, også døde og i 1879 ble begravd der på Cimitero acattolico di Roma med kona Elizabeth Montgomery som han hadde ektet i 1828 og barna.  


== Referanser ==
Eltel Sønnico

Eltel Sønnico AS er et selskap som er leverandør av telekommunikasjonstjenester i Norge. Selskapet ble grunnlagt i mars 2014 gjennom fusjonering av Sønnico Tele AS (eid av Umoe-konsernet) og telekomdelen i Eltel Networks (eid av Eltel). I august 2015 kjøpte imidlertid Eltel ut resten av Eltel Sønnico for 265 millioner kroner fra Umoe-konsernet slik at det ble et heleid datterselskap.
Selskapet oppgir pr 2015 å ha en omsetning på nær 1,7 mrd. NOK, og består av om lag 1.200 medarbeidere med tilstedeværelse i 14 fylker. Deres hovedkonkurrent er OneCo Networks (tidligere Relacom Norge).


== Referanser ==


== Eksterne lenker ==
Hjemmeside for selskapet Arkivert 7. juli 2015 hos Wayback Machine.
Fakken vindpark

Fakken vindkraftpark er et vindkraftanlegg lokalisert på Fakkekeila øst på Vannøya i Karlsøy kommune i Troms.
Anlegget består av 18 Vestas V90 vindturbiner på 3 MW hver. Rotordiameter på 90 meter og en tårnhøyde på 80 meter.
Samlet effekt er 54 MW. Midlere årsproduksjon er 130 GWh.
Eier og operatør er Troms Kraft Produksjon AS.


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
Fakken vindkraftverk NVE
Troms Kraft Arkivert 29. desember 2017 hos Wayback Machine.


== Se også ==
«Fakken – Sitter i sør og passer på dem i nord». Enova. 2014. Arkivert fra originalen 24. september 2015. Besøkt 8. juni 2011.
Runesteinene i Skjeberg kirke

Runesteinene i Skjeberg kirke er to runesteiner i yttermuren på Skjeberg kirke, Sarpsborg kommune, Østfold.


== Skjeberg kirke I ==
Dette er en firkantet stein som står i sørmuren på koret. Steinen er første gang nevnt i et brev fra sogneprest Andreas Mørch i 1810. I 1816 var M.F.Arendt på stedet og laget en avtegning. Innskriften ble undersøkt nærmere av Oluf Rygh i 1899, og hans tolkning er:

þetta hus er u(i)kt dtrotne uaro(m)ok mođor hans marieok petre postolaPå norrønt blir det: þetta hùs er vigt Dròtni vàrum ok mođur hans Mariu ok Pètri postola.
I moderne norsk blir det: «Dette hus er viet vår Herre og hans mor Maria og apostelen Peter».
Runene skriver seg fra siste halvdel av 1200-tallet.


== Skjeberg kirke II ==
Steinen er murt inn i sørøsthjørnet av kirken. På toppen er det hugd ut et mannshode mot øst, på sørsiden står innskriften:

stein þenna gærđebotolfr steinmeistaræPå norrønt blir det: Stein þenna gerđi Botolfr steinmeistari
Og på moderne norsk: «Denne steinen ble gjort av Botolv steinmester».
Som Skjeberg kirke I er også denne innskriften fra sent 1200-tall


== Litteratur ==
Norges innskrifter med de yngre runer. Oslo: Norsk historisk kjeldeskrift-institutt. 1941. s. 9ff.
Midtfjellet vindpark

Midtfjellet vindpark er et 150 MW vindkraftanlegg lokalisert på Midtfjellet på Stord i Fitjar kommune i Hordaland. Vindparken består av 55 vindturbiner.
Første og andre byggetrinn ble tatt i bruk i 2013. 34 stk Nordex N90 turbiner og 10 stk Nordex N100 turbiner, på 2,5 MW hver.
Tredje byggetrinn var ferdig i 2018 og besto av 11 Nordex N117 turbiner på 3,6 MW.
Gjennomsnittlig rotordiameter 97 meter, tårnhøyde 82 meter.


== Drift og økonomi ==
Normalproduksjonen ligger på 433,7 GWh i året.
I 2014 produserte Midtfjellet vindpark mest av alle norges vindparker, med en produksjonen på 317 GWh.I 2015 hadde vindparken et driftstap grunnet lave kraftpriser og driftstopp, og måtte nedskrive verdien med 167 millioner kroner. Tyske Aquila Capital er majoritetseiere, og planlegger utbygning med 12 nye turbiner.I 2019 var produksjonen på 390 GWh, mindre enn vanlig på grunn av lite vind i fjerde kvartal.


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
Midtfjellet - NVEs vindkraftdatabase
Midtfjellet.no
Runesteinen i Torsnes kirke

Runesteinen i Torsnes kirke, Borge, Fredrikstad kommune, Østfold, kommer fra den gamle Torsnes kirke, også kjent som Holm kirke. Dette var en liten steinkirke fra middelalderen som ble revet i 1859 for å gi plass til en ny og større kirke. Det hadde da lenge vært kjent at det var en runeinnskrift på begge sider av kordøren på sørsiden. Den er første gang nevnt i verket Monumenta Danica av Ole Worm, fra 1643. I 1805 ble innskriften avtegnet av M.F.Arendt. Ved rivingsarbeidene ble steinene tatt ut og sendt til Universitetets Oldsaksamling, og hele teksten kunne da tolkes i sammenheng:

øuk:atla:til:aflas:s: .. ynta:øuksøl f. umser øukølu kistinfolkeDette tolkes til norrønt: ... ok Atla tl aflàts synda ok sjǫlfun sèr ok ǫllu kristni folki.
På moderne norsk blir det: «(...) og syndsforlatelse for Atle, for seg og alle kristne folk».
Steinen(e) er i dag magasinert ved Kulturhistorisk museum.


== Litteratur ==
Norges innskrifter med de yngre runer. Oslo: Norsk historisk kjeldeskrift-institutt. 1941. s. 28ff.
Ladonia

Ladonia (også Ladonien) er en mikronasjon på ca. 1 kvadratkilometer beliggende på Kullen i det nordvestlige Skåne i Sverige. 
Ladonia med kunstneren Lars Vilks i spissen erklærte sin uavhengighet den 2. juni 1996. Bakgrunnen var en årelang rettssak mellom Vilks og de svenske myndighetene om de tre skulpturene Nimis, Arx og Omfalos som Vilks hadde oppført på det som i dag er Ladonias territorium. Myndighetene krevde skulpturene fjernet fra Kullaberg naturreservat, og som reaksjon på dette ble Ladonia utropt til en selvstendig stat.Ladonia er ikke anerkjent av andre, men har sitt eget flagg, sin egen valuta örtug og nasjonalhymne. Grunnet den manglende anerkjennelse er det heller ingen offisiell skiltning som kan guide de mange besøkende frem til stedet.


== Referanser ==


== Eksterne lenker ==
(en) Offisielt nettsted 
(en) Ladonia (micronation) – kategori av bilder, video eller lyd på Commons 
Ladonias offisielle hjemmeside
Gabriella Håkansson

Elvira Pia Gabriella Håkansson (født 21. februar 1968) er en svensk forfatter, litteraturkritiker og skribent. Hennes romaner er kjent for psykologiske portretter, avanserte intriger, svarte humor og klaustrofobisk disseksjon av det indre menneskelige landskapet. De har blitt oversatt til tysk, hollandsk, tsjekkisk, dansk og norsk.
Håkansson fikk oppmerksomhet med debutromanen Operation B (1997) som ble etterfulgt av Fallet Sandemann og Hjärnmänniskan.
I 2013 kom Håkansson med Aldermanns arvinge, første del i en episk, historisk romantrilogi som utspiller seg i London på tidlig 1800-tall. Andre delen, Kättarnas tempel, kom i september 2014 og avslutningen, Nya Londinium, er forespeilet i 2016.
Som essayist har Håkansson skrevet om forfattere som William Beckford, Witold Gombrowicz, Mickey Spillane, Peter Weiss og Jorge Luis Borges. Hun skriver regelmessig i Sydsvenska Dagbladet og medvirker i Sveriges Radio.
I 2001 arrangerte Håkansson sammen med Carl-Michael Edenborg og Richard Herold den første svenske «Textmässan för oberoende bokförlag och tidskrifter». Håkansson var i 2008 initiativtager til og programansvarig for den internasjonale forfatterkongressen WALTIC i Stockholm. Hun bor i Malmö.    


== Bibliografi ==
1997 – Operation B (Albert Bonniers förlag og Bonnierpocket)
2002 – Fallet Sandemann (Albert Bonniers förlag og Bonnierpocket)
2007 – Hjärnmänniskan (Albert Bonniers förlag)
2013 – Aldermanns arvinge (Albert Bonniers förlag)
2014 – Kättarnas tempel (Albert Bonniers förlag)
2016 – Nya Londinium (Albert Bonniers förlag)


== Priser och utmerkelser ==
2008 – Albert Bonniers stipendfond for yngre og nyere forfattere


== Kilder ==
Alex författarlexikon
Albert Bonniers Förlag
Nordin Agency
Annalena Hedman

Annalena Hedman (født 1967 i Balfors) er en svensk oversetter, bibliotekar og barnebokforfatter.


== Bibliografi ==
Min första världssensation. Stockholm: Rabén & Sjögren. 2010. ISBN 978-91-29-67187-2. 
Den skräckslagne stekelsamlaren. Stockholm: Rabén & Sjögren. 2011. ISBN 978-91-29-67644-0. 
Recept för en flygtur. Stockholm: Rabén & Sjögren 2012.
Granaporna. Stockholm: Rabén & Sjögren 2014.
Granapor gillar magi, förresten. Stockholm: Rabén & Sjögren 2014.
Granaporna på de glada djurens gård. Stockholm: Rabén & Sjögren 2015.


== Kilder ==
Rabén & Sjögrens förlag
Emma Hamberg

Emma Ina Britta Lindroth Hamberg (født 18. februar 1971 i Vänersborg, Västra Götalands län) er en svensk forfatter, illustratør, programleder og sjefredaktør.
Hamberg vokste opp i Öxnered, en villaforstad utenfor Vänersborg. Hun gikk på gymnaset i Lidköping. Alt som 13-åring vant hun en serietegningskonkurranse i Stockholm.  Hun har laget tegneserien Singel i stan for Veckorevyn, skrevet bøker som Kärlek & 6 og Linas Kvällsbok 1 och 2, vært sjefredaktør på Veckorevyn (2000–2001), samt programleder for radioprogrammet Ketchup i Sveriges Radio P3.
Hamberg var tidligere gift med musikeren Agi Lindroth.


== Bibliografi ==
1996 – Singel i stan (tegneserie), Ordfront förlag
1996 – Generation Smurf (med Johanna Swanberg)
2002 – Kärlek & 6 : från pirr till petting
2003 – Linas kvällsbok
2005 – Mossvikenfruar – chansen
2006 – Linas kvällsbok 2: två killar och ett hjärta
2007 – Brunstkalendern
2008 – Slump (novelle i antologi)
2008 – Husmorsorna: the ultimate köksalmanacka (med Anette Rosvall)
2010 – Baddaren
2012 – Rosengädda nästa!
2013 – Larma, släcka, rädda i Rosengädda
2013 – Världens bästa kladdkakor! (med Anette Rosvall)


== Referanser ==


== Eksterne lenker ==
Family Living - Emma Hambergs blogg
Ingria

Ingria har flere betydninger:

Ingermanland, et historisk landskap mellom elva Neva og Finskebukta
Ingria (Piemonte), en by og kommune i Storbyområdet Torino i regionen Piemonte i det nordlige Italia
Vetatoppen

Vetatoppen er en topp mellom Årum og Borge øst i Fredrikstad kommune. Åsen er den nest høyeste i kommunen, etter Østento (119 moh.). Men et utsiktstårn på toppen gjør at man likevel kommer høyere opp enn på Østento. Toppen er enkel å nå, og er et populært utfluktsmål.Som navnet tilsier, har toppen i tidligere tider vært brukt som vete for varsling av ufred. Dette er inntegnet på kart i 1775, da med navnet «Borge Warde». Dette navnet brukes fortsatt i dag.


== Fotnoter ==


== Referanser ==


== Eksterne lenker ==
«Vetatoppen». Borge og Torsnes Historielag. Arkivert fra originalen 23. september 2015. Besøkt 10. august 2015. 
«Sommernatt ved tårnet på Vetatoppen». 18. mars 2012. Arkivert fra originalen 27. oktober 2016. Besøkt 27. oktober 2016.
Lin Hallberg

Lin Hallberg (født 5. april 1956) er en svensk forfatter som først og fremst skriver bøker om hester for barn og ungdom, for eksempel Sigge-bøkene, Rackastall-bøkene og Robot-bøkene. Hun har også skrevet Kompisboken, Bästisboken, Svikarboken, Kärleksboken, Vem är du Johanna og Adzerk - Den vita hingsten.
Hun har skrevet mer enn femti barne- og ungdomsbøker siden hun bokdebuterte i 1996. Hennes bøker har i flere år havnet på svenske Bokjuryns liste over årets beste barne- og ungdomsbøker.


== Bibliografi, i utvalg ==


=== Bøkene om Robot ===
1996 – Robots chans
1997 – Revanch Robot
1997 – Rädda Robot!
1999 – Riv inte, Robot!
2000 – Robots resa


=== Rackastallet ===
1999 – Bara min!
2000 – Egen häst!
2001 – Hästliv
2002 – Sommarbete
2003 – Hästdrömmar


=== Lettlest-bøker om Myggan fra Rackastallet ===
2004 – Älskade ponny
2005 – Isgalopp
2006 – Ponnysommar


=== Bøkene om Klara ===
2002 – Kompisboken
2004 – Bästisboken
2006 – Svikarboken
2008 – Kärleksboken


=== BUS – Brobyungenes shettiser ===
2004 – Alla älskar Sigge
2005 – Torsdagar med Sigge
2006 – Kom igen Sigge
2007 – Sigges kompisbok
2007 – April, april Sigge
2008 – Ridläger med Sigge
2009 – Simma lugnt Sigge
2010 – Äventyr med Sigge
2010 – Det spökar, Sigge
2011 – Hoppa högt Sigge
2012 – Äntligen Sigge
2013 – För Alltid Sigge
2014 – Sommaren med Sigge
2015 – Du och jag, Sigge


=== Sam og Sigge ===
2009 – Sam & Sigge
2011 – Natten då Sigge föddes
2012 – Sam & Sigge och riddarbröderna
2013 – Sam & Sigge och den långa resan
2014 – Sam & Sigge och den första julen
2015 – Natten då Sigge föddes


=== Teddy ===
2007 – Teddy till salu
2008 – Teddy i huset
2009 – Teddy och hans vänner
2009 – Teddy i trubbel
2010 – Teddy börjar skolan
2011 – Teddy på rymmen
2012 – Teddy en sommardag
2014 – Teddy på ridläger
2015 – Teddy och hopptävlingen


=== Tiger Andersson ===
2012 – Djuren flyttar in
2013 – Det piper i påsen
2014 – Sälsommar
2015 – Hemliga Hanson


=== Miss Amanda Hill ===
2007 – Cirkus i skolan
2007 – Miss Amanda Hill
2008 – Samuels cirkuslada
2009 – Kärlekskarusellen


=== Annet ===
2005 – Hunden med den blå tungan
2007 – Happy, en häst på miljonen
2009 – Adzerk - den vita hingsten
2010 – Harry och den blå prinsen
2011 – Vem är du, Johanna
2012 – Heddas bok
2013 – Hemma kanske inte är en plats
2014 – Det är jag som är Juni
2015 – Novas hemlighet
2015 – Ärligt talat, Juni


== Utmerkelser ==
2010 – Barnens romanpris för Adzerk – den vita hingsten


== Referanser ==


== Eksterne lenker ==
Forfatterpresentasjon, Raben&Sjögrens nettsider
Kullen

Kullen er en halvøy i det nordvestlige Skåne, Sverige. Den ligger hovedsakelig i Höganäs kommun, med en mindre del i Helsingborgs kommun. Ordet Kullen kjennes fra ca. 900 som Kollæ fra gammeldansk kol, dvs. en rund bakketopp.Halvøyen ligger mellom Øresund og Skälderviken, og Kullens spiss utgjør sammen med Gilbjerg Hoved på Sjælland den nordlige avgrensningen av Øresund. Hovedbyen er Höganäs, mens noen av de mindre byene heter Arild og Mölle.


== Severdigheter ==
I Brunnby gamle kirkeby ses Brunnby kirke fra 1100-tallet med vakre kalkmalerier av Helsingborgmesteren.Mot Øresund ligger Krapperup slott, omgitt av voldgraver og en park som er åpen for offentligheten.
Det steile terrenget på Kullens spiss Kullaberg, gjør området til et populært område for fjellklatring og vandring. Kullaberg har siden 1965 og 1971 hatt status som naturreservat.
Ytterst på Kullens spiss ligger Kullens fyr. Her var astronomen Tycho Brahe fyrmester i forbindelse med at han ble forlent med Kullagården. Lenger inne på halvøyen ligger mikronasjonen Ladonia.


== Referanser ==


== Eksterne lenker ==
Kullens hjemmeside
Get Up

Get Up kan sikte til:

«Get Up (album)», et album med Bryan Adams
«Get Up (singel)», en singel med CRASH!
Smithsonitt

Sinkspat eller smithsonitt, tidligere kalamin, er et hvitt eller svakt farget mineral som består av sinkkarbonat, ZnCO3. Det tilhører kalsittgruppen (isomorfi). Det blir dannet sekundært etter sfaleritt. Det blir utvunnet som sinkmalm blant annet i Mexico og USA. Det er sjeldent i Norge.
Smithsonitt ble identifisert med hemimorfitt før man forstod at de var to egne mineraler. Dei to mineralene ligner meget på hverandre og navnet kalamin er brukt om begge, noe som har ført til forvirring. Smithsonitt fikk dette navnet i 1832 av François Sulpice Beudant etter den engelske kjemikeren og mineralogen James Smithson (1765–1829), som ved en testamentarisk gave la grunnlaget for Smithsonian Institution og som først identifiserte mineralet i 1802.


== Kilder ==
Smithsonitt. (15. februar 2009). I Store norske leksikon. Henta 14. februar 2014 frå http://snl.no/smithsonitt.


== Referanser ==


== Eksterne lenker ==
(en) Smithsonite – kategori av bilder, video eller lyd på Commons